text: Naturvidenskabeligt sommerkursus 
  05 juli 2010 kl. 12.10
  Syddansk Universitet holder sommercamp for 13 til 16-årige i samarbejde med lokale gymnasier.
  Deltagere på Rosborg Gymnasium i Vejle har i dag og i morgen fået til opgave at bekæmpe et dødeligt virusudbrud.
  Ved at arbejde med DNA, immunforsvaret og smittespredning skal de finde frem til smittekilder og spredningsveje.
  Metoderne, der bruges i forbindelse med campen, er de samme, som anvendes på universitetet, men universitetsstuderende vil forsøge at formidle det svære stof på en let tilgængelig måde gennem blandt andet rollespil.
  